Publication: Magyar Közlöny
Issue: MK-2009-75 (Year: 2009, Number: 75)
Era: 2004-2010
Section: XXXIII. törvény 118. §-ának (6) bekezdésében kapott felhatalmazás alapján, a kormányhivatalokat felügyelõ miniszterek kijelölésérõl szóló 8/2006. (XII. 23.) ME rendelet 1. §-ának f) pontjában meghatározott feladatkörömben
Paragraph Index: 533

(3) Ezt a rendeletet a hatálybalépését követõen esedékessé vált díjakra kell alkalmazni, kivéve, ha a díjat a hatálybalépés elõtt – a türelmi idõ kezdetét megelõzõ legfeljebb három hónapon belül – már megfizették, és az e rendeletben meghatározott díj összege meghaladja a megfizetett díjét. A korábban hatályos rendelkezések az irányadók azoknak a fenntartási díjaknak, illetve pótlékaiknak a mértékére, amelyek tekintetében a türelmi idõ a hatálybalépés elõtt megkezdõdött, de amelyeket a hatálybalépés után fizetnek meg. E díjak és pótlékaik mértékére azonban szintén e rendeletet kell alkalmazni, ha a korábban hatályos rendelkezésekkel megállapított díj összege meghaladná az e rendeletben meghatározott díj összegét.

Source: https://magyarkozlony.hu/hivatalos-lapok/b11ba5ec42ab6233fe587aa78bd07c3ce95606eb/dokumentumok/5d904283faa47f1bd28ea4d7f0273fe6fd23d092/letoltes